Η Επιτροπή της Σ.Ε.Υ. για την εφαρμογή των εξ αποστάσεως εξετάσεων, με αφορμή ερωτήσεις φοιτητών για τη διαδικασία των εξετάσεων, ανακοινώνει τα εξής:

Σύμφωνα με τις οδηγίες ΤΗΣ ΕΠΙΤΡΟΠΗΣ ΓΙΑ ΤΗΝ ΕΚΠΑΙΔΕΥΤΙΚΗ ΛΕΙΤΟΥΡΓΙΑ ΤΟΥ ΠΑΝΕΠΙΣΤΗΜΙΟΥ ΣΤΙΣ ΣΥΝΘΗΚΕΣ ΤΗΣ ΕΠΙΔΗΜΙΑΣ COVID – 19, για το θέμα της επιτήρησης του φοιτητή και του χώρου του κατά τη διάρκεια της εξέτασης υπάρχουν δύο ανακοινώσεις της Πρυτανείας με ημερομηνία 5 Ιουνίου, που ορίζουν ότι "η ταυτοποίηση των φοιτητών ... αποτελεί αναπόσπαστο τμήμα της διαδικασίας" και ότι "... ο φοιτητής οφείλει να ανοίξει την κάμερα για την ταυτοποίησή του και μόνον από τον διδάσκοντα. Επόπτευση του περιβάλλοντος χώρου του φοιτητή μέσω της κάμερας αντίκειται στις διατάξεις προσωπικών δεδομένων ...". Ένα εκ των προτεινόμενων σεναρίων από το Τμήμα Δικτύων είναι "Σενάριο Γ: Γραπτή εξ αποστάσεως εξέταση με ταυτοποίηση εξεταζόμενων και εποπτεία της διαδικασίας μέσω κάμερας" το οποίο προτείνει εποπτεία όχι μόνο στην αρχή αλλά και κατά τη διάρκεια της εκπαιδευτικής διαδικασίας, σύμφωνα με την κρίση του εξεταστή (<https://sfb.sites.upnet.gr/exams/?wpv-category=grapti-eks-apostaseos-online-eksetasi-me-taftopoiisi-eksetazomenon-kai-epopteia-tis-diadikasias-meso-cameras&wpv_aux_current_post_id=726&wpv_view_count=965>).

Σε εξαιρετικές περιπτώσεις διαπιστωμένης αδυναμίας πρόσβασης στα διαθέσιμα ψηφιακά μέσα εξ αποστάσεως εξέτασης ή μόνιμης διακοπής της σύνδεσης κατά τη διάρκεια της εξέτασης, για μεμονωμένες περιπτώσεις φοιτητών και μόνον, λαμβάνεται μέριμνα με ευθύνη του οικείου διδάσκοντος, για την αντιμετώπιση του θέματος με εναλλακτικό τρόπο εξέτασης. Σε περίπτωση μόνιμης διακοπής της σύνδεσης, ο εξεταζόμενος οφείλει να προσκομίσει τα απαραίτητα δικαιολογητικά σε δεύτερο χρόνο, μετά από συνεννόηση με τον διδάσκοντα.

Η πραγματοποίηση δοκιμαστικής εξέτασης (προσομοίωσης) ώστε οι φοιτητές να εξοικειωθούν με το περιβάλλον της εξέτασης, επαφίεται στον διδάσκοντα.

Τέλος, παρακαλούνται οι φοιτητές να επικοινωνούν με το Τμήμα Δικτύων HELP DESK, email [so@upatras.gr](mailto:so@upatras.gr) , τηλέφωνο 2610 997 777 για οποιοδήποτε τεχνικό πρόβλημα με την ηλεκτρονική πλατφόρμα exams.eclass.upatras.gr